Document ID: 32004R1084

UREDBE KOMISIJE (ES) št. 1084/2004
z dne 9. junija 2004
o odstopanju od Uredbe (ES) št. 2848/98 glede skrajnega roka za sklenitev pogodb o pridelavi med proizvajalci in prvimi predelovalci surovega tobaka za letino 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2075/92 z dne 30. junija 1992 o skupni tržni ureditvi v sektorju surovega tobaka (1) in zlasti člena 7 Uredbe,
ob upoštevanju naslednjega:
(1)
Člen 10(1) Uredbe Komisije (ES) št. 2848/98 z dne 22. decembra 1998 o določitvi podrobnih pravil za uporabo Uredbe Sveta (EGS) št. 2075/92 glede sheme premij, proizvodnih kvot in posebne pomoči za skupine proizvajalcev v sektorju surovega tobaka (2) določa, da morajo biti pogodbe o pridelavi, razen v primeru višje sile, sklenjene do 30 maja. V pričakovanju sprejetja nove sheme podpore za surovi tobak po Uredbi Sveta (ES) št. 1782/2003 z dne 29. septembra 2003 o določitvi skupnih pravil za sheme neposrednih podpor v okviru skupne kmetijske politike in o uvedbi nekaterih shem podpor za kmete (3) proizvajalci in prvi predelovalci niso mogli skleniti pogodb o pridelavi v dodeljenem času. Zato se ta skrajni rok za letino 2004 podaljša.
(2)
Ukrepi, predvideni v tej uredbi, so v skladu z mnenjem Upravljalnega odbora za tobak -
SPREJELA NASLEDNJO UREDBO:
Člen 1
Za letino 2004, z izjemo člena 10(1) Uredbe (ES) št. 2848/98, morajo biti pogodbe o pridelavi sklenjene, razen v primeru višje sile, najpozneje do 30. junija 2004.
Člen 2
Ta uredba začne veljati tretji dan po objavi v Uradnem listu Evropske unije.
Uporablja se od 31. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. junija 2004

Labels: 17
19
5
6